ଟେଷ୍ଟ ର଼୍ୟାଙ୍କିଙ୍ଗ୍ର ୨ୟ ସ୍ଥାନରେ କୋହଲି\nଦୁବାଇ, ୭।୧୨(ପି.ଟି.)- ଅନ୍ତର୍ଜାତୀୟ କ୍ରିକେଟ ପରିଷଦ (ଆଇସିସି) ପକ୍ଷରୁ ସଦ୍ୟ ପ୍ରକାଶିତ ଟ\nଟେଷ୍ଟ ର଼୍ୟାଙ୍କିଙ୍ଗ୍ର ୨ୟ ସ୍ଥାନରେ କୋହଲି\t December 7th, 00:00 AM December 7th, 00:00 AM\nଦୁବାଇ, ୭।୧୨(ପି.ଟି.)- ଅନ୍ତର୍ଜାତୀୟ କ୍ରିକେଟ ପରିଷଦ (ଆଇସିସି) ପକ୍ଷରୁ ସଦ୍ୟ ପ୍ରକାଶିତ ଟେଷ୍ଟ ର଼୍ୟାଙ୍କିଙ୍ଗ୍ ଅନୁଯାୟୀ ଭାରତୀୟ ଅଧିନାୟକ ବିରାଟ କୋହଲି ବ୍ୟାଟିଂ ତାଲିକାର ୨ୟ ସ୍ଥାନଙ୍କୁ ଉନ୍ନୀତ ହୋଇଛନ୍ତି। ଶେଷ ହୋଇଥିବା ଶ୍ରୀଲଙ୍କା ବିପକ୍ଷ ଟେଷ୍ଟ ସିରିଜରେ ଆଖିଦୃଶିଆ ବ୍ୟାଟିଂ ପ୍ରଦର୍ଶନ ଯୋଗୁ କୋହଲି ୩ଟି ସ୍ଥାନ ଉପରକୁ ଉଠିଛନ୍ତି। ଏହି ସିରିଜରେ କୋହଲି ୩ଟି ମ୍ୟାଚ୍ରୁ ୧୫୨.୫୦ ଆଭରେଜରେ ମୋଟ୍ ୬୧୦ ରନ ସଂଗ୍ରହ କରିଛନ୍ତି। ଏହା ମଧ୍ୟରେ ଅନ୍ତିମ ତଥା ୩ୟ ଟେଷ୍ଟର ପ୍ରଥମ ଇନିଂସରେ କ୍ୟାରିୟର ଶ୍ରେଷ୍ଠ ୨୪୩ ଓ ୨ୟ ଇନିଂସର ୫୦ ରନ ସାମିଲ ରହିଛି। ସିରିଜରେ କୋହଲିଙ୍କ ଏହା ଦ୍ୱିତୀୟ ଦ୍ୱିଶତକୀୟ ଇନିଂସ ଥିଲା। ସିରିଜ ଆରମ୍ଭରୁ ବ୍ୟାଟିଂ ତାଲିକାର ୬ଷ୍ଠ ସ୍ଥାନରେ ରହିଥିବା ବିରାଟ ଏହି ପ୍ରଦର୍ଶନ ବଳରେ ଡେଭିଡ୍ ଓ୍ବାର୍ନର, ଚେତେଶ୍ୱର ପୁଜାରା, କେନ ଓ୍ବିଲିୟମସନ ଓ ଜୋ ରୁଟ୍ଙ୍କୁ ପଛରେ ପକାଇ ୨ୟ ସ୍ଥାନ ହାସଲ କରିବାରେ ସଫଳ ହୋଇଥିଲେ। କୋହଲି ଆଉ ୪୫ ପଏଣ୍ଟ ହାସଲ କରିପାରିଲେ ବ୍ୟାଟିଂ ତାଲିକାର ଶୀର୍ଷରେ ଥିବା ଅଷ୍ଟ୍ରେଲିଆର ଷ୍ଟିଭେନ ସ୍ମିଥ୍ (୯୩୮)ଙ୍କୁ ପଛରେ ପକାଇବାରେ ସମର୍ଥ ହେବେ। ଏହା ହାସଲ କରିପାରିଲେ କୋହଲି କ୍ରିକେଟର ୩ଟି ଯାକ ଫର୍ମାଟ୍ରେ ଶୀର୍ଷ ସ୍ଥାନ ହାସଲ କରିବାର ସୌଭାଗ୍ୟ ଲାଭ କରିବେ। ଏଥିପୂର୍ବରୁ ଏକମାତ୍ର ବ୍ୟାଟ୍ସମ୍ୟାନ ଭାବେ ପ୍ରାକ୍ତନ ଅଷ୍ଟ୍ରେଲିଆ ଅଧିନାୟକ ରିକି ପଣ୍ଟିଂ ଏକ ସମୟମରେ ୩ଟି ଯାକ ଫର୍ମାଟ୍ର ଶୀର୍ଷ ସ୍ଥାନରେ ରହିବାର କୃତିତ୍ୱ ଲାଭ କରିଥିଲେ। ୨୦୦୫-୦୬ ସିଜନରେ ପଣ୍ଟିଂ ଏହି ସଫଳତା ହାସଲ କରିଥିଲେ। ଅନ୍ୟ ଭାରତୀୟ ବ୍ୟାଟ୍ସମ୍ୟାନଙ୍କ ମଧ୍ୟରେ ମୂରଲୀ ବିଜୟ ୩ଟି ସ୍ଥାନ ଉପରକୁ ଉଠି ୨୫ତମ ସ୍ଥାନରେ ରହିଛନ୍ତି। ରୋହିତ ଶର୍ମା ମଧ୍ୟ ୪୬ରୁ ୪୦ତମ ସ୍ଥାନକୁ ଲମ୍ଫ ପ୍ରଦାନ କରିଛନ୍ତି। ପୂଜାରା ଗୋଟିଏ ସ୍ଥାନ ହରାଇଥିବାବେଳେ ପ୍ରମୁଖ ସ୍ପିନର ରବିଚନ୍ଦ୍ରନ ଅଶ୍ୱିନ ୪ର୍ଥ ସ୍ଥାନରେ ପୂର୍ବଭଳି ଅପରିବର୍ତ୍ତିତ ରହିଛନ୍ତି। ଅଲ୍ରାଉଣ୍ଡର ତାଲିକାରେ ଜାଡେଜା ୨ୟ ଓ ଅଶ୍ୱିନ ୪ର୍ଥ ସ୍ଥାନରେ ରହିଛନ୍ତି।
